АКТИВ УДИРДЛАГЫН ТУХАЙ ХУУЛИЙН ТӨСЛИЙН ОЛОН НИЙТИЙН ХЭЛЭЛЦҮҮЛГИЙН САНАЛЫН ТОВЪЁОГ

2019 оны 4 дүгээр сарын 15-ны өдөр

|  |  |  |  |  |
| --- | --- | --- | --- | --- |
| № | Хаанаас | Саналын утга | Саналыг тусгасан байдал | Хуулийн төслийн зүйл, заалт |
| 1 | Монголын банкны холбоо | Хуулийн зорилт дээр “Банк, санхүүгийн салбарын тогтвортой байдлыг хангах..” гэж томъёолсон боловч зөвхөн банкны салбарын чанаргүй активыг актив удирдлагын компани авахаар тусгагдсан байгаа тул хуулийн зорилтыг нийцүүлэх. | **Саналыг хүлээн авсан.** | 1.1.Энэ хуулийн зорилт нь банкны салбарын тогтвортой байдлыг хангах зорилго бүхий Монгол Улсын Актив Удирдлагын Компани /цаашид “Актив удирдлагын компани” гэх/-ийн үйл ажиллагааны зарчим, удирдлага, зохион байгуулалт, хяналтын эрх зүйн үндэс болон эрхлэх үйл ажиллагааны хүрээг тогтоож, зохицуулахад оршино. |
| Актив удирдлагын тухай хуулийн төслийн 2-р зүйлд нэгэнт төрийн өмчийн оролцоотой хуулийн этгээд байгуулахаар тусгасан учраас Төрийн болон орон нутгийн өмчийн тухай хуультай холбоотой асуудлыг энд анхаарах хэрэгтэй. | **Саналыг тусгаагүй.** |  |
| Мөн төслийн 23.1.2 дахь заалт дээр гадаад улсын төрийн актив удирдлагын компанийн оруулсан хөрөнгө хувь нийлүүлсэн хөрөнгөд байж болно гэсэн байна. Заавал төрийн өмчлөлтэй актив удирдлагын компани байх уу? Эсвэл хувийн өмчийн актив удирдлагын компани байх уу? | **Саналыг хүлээн авсан.** | 27.1.2.олон улсын санхүүгийн байгууллага, гадаад улсын актив удирдлагын компанийн оруулсан хөрөнгө; |
| Төслийн 7.1.2 дэх заалт дээр зөвхөн чанаргүй активтай холбоотой барьцаа хөрөнгийг зохицуулсан заалт, мөн зөвхөн зээлдэгч гэсэн нэр томъёо орсон байна. Зээлдэгч болон өртэй этгээд гэсэн нэр томъёо зайлшгүй хэрэгтэй. Мөн зөвхөн авлага биш өөр төрлийн төлбөрүүд байж болно | **Саналыг тусгасан.**  Актив удирдлагын компани банкны чанаргүй зээлийг шилжүүлэн авах зохицуулалтыг тусгаж, тодорхойлолтод оруулсан. | 10.1.Актив удирдлагын компани дараах үйл ажиллагааг эрхэлнэ:  10.1.1.энэ хуульд заасны дагуу чанаргүй зээлийг банкнаас шилжүүлэн авах;  10.1.2.хөрөнгө, зээл, зээлийн үндсэн хүү, гэрээнд заасан бол хэтэрсэн хугацааны хүү, нэмэгдүүлсэн хүүгийн төлбөрийг төлүүлэх, шаардлагатай тохиолдолд барьцаа, батлан даалт, баталгаа, фидуцийн зүйлээр үүргийн гүйцэтгэлийг хангуулах зэргээр банкнаас шилжүүлэн авсан чанаргүй зээлийг өмчлөх, эзэмших, удирдах, захиран зарцуулах;  10.1.3.банкнаас шилжүүлэн авсан чанаргүй зээлийн үнэ цэнийг нэмэгдүүлэх, хамгаалах талаар дараах арга хэмжээг авах: |
| Төлөөлөн удирдах зөвлөлийн гишүүдэд тавигдах шаардлагыг тодорхой болгох | **Саналыг тусгасан.** | 17.4.Төлөөлөн удирдах зөвлөлийн гишүүн дараах шалгуурыг хангасан байна:  17.4.1.зээл, батлан даалт, баталгааны гэрээгээр хүлээсэн хугацаа хэтэрсэн аливаа өрийн үлдэгдэлгүй байх;  17.4.2 эдийн засагч, эрх зүйч мэргэжилтэй;  17.4.3.банк, санхүү, эрх зүй, эдийн засгийн чиглэлээр тав буюу түүнээс дээш жил, удирдах албан тушаалтнаар хоёр буюу түүнээс дээш жил ажилласан байх;  17.4.4. гэмт хэрэгт ял шийтгүүлж байгаагүй байх;  17.4.5.тохиромжтой этгээд байх. |
| Актив удирдлагын компанийг богино хугацаанд байгуулж байгаа тул тухайн хугацаанд Аж ахуй нэгжийн орлогын албан татвар зэрэг бусад татвараас чөлөөлөх хэрэгтэй байна. Учир нь актив удирдлагын компани байгуулагдаад амжилттай яваа улсын жишээнээс харахад татвараас чөлөөлж байсан байна. | **Саналыг тусгасан.**  Дагалдах хуулийн төсөл болон хуулийн төсөлд тусгасан. | 41.1. Актив удирдлагын компани нь хуульд заасны дагуу албан татвар, хураамж, шимтгэлээс чөлөөлөгдөнө. |
| Төлөөлөн удирдах зөвлөлийн гишүүдийн тоог 9 болгох, гишүүн тус бүр мэргэшсэн байх шаардлага тавих, | **Саналыг тусгаагүй.** | 17.1.Төлөөлөн удирдах зөвлөл нь долоон гишүүнтэй байх ба гурван гишүүн нь хараат бус гишүүн байна.  17.2.Төлөөлөн удирдах зөвлөлийн хараат бус гишүүнийг Монголбанк, Олон улсын санхүүгийн байгууллагаас тус тус нэр дэвшүүлж, хувьцаа эзэмшигчдийн хурал сонгоно. |
| Аж ахуй нэгжийн орлогын албан татвараас чөлөөлөх зохицуулалт дагалдах хуульд тусгах. | **Саналыг тусгасан.**  Аж ахуйн нэгжийн орлогын албан татварын тухай хуульд нэмэлт, өөрчлөлт оруулах тухай хуулийн төслийг дагалдах хуулийн төслийн хүрээнд боловсруулсан бөгөөд хуулийн төсөлд тусгасан. | 41.1. Актив удирдлагын компани нь хуульд заасны дагуу албан татвар, хураамж, шимтгэлээс чөлөөлөгдөнө. |
| Үл хөдлөх хөрөнгө худалдан борлуулахад актив удирдлагын компанид ямар давуу тал байх вэ? Удаан үргэлжилдэг, сунжирсан шүүхийн процессыг багасгахгүй бол компанийн үйл ажиллагаа үр нөлөөгүй болно. | **Саналыг тусгасан.**  Актив удирдлагын компанийн нэхэмжлэлийг хянан шийдвэрлэх онцгой ажиллагааг хуулийн төсөлд эгүүлэн тусгасан. Уг бүлгээр компанийн нэхэмжлэлийн үнийг тодорхойлох, нэхэмжлэлийг шүүхэд хянан шийдвэрлэх ажиллагаа болон дуудлага худалдаатай холбоотой онцгой журмын зохицуулалтыг тусгасан. | ДОЛДУГААР БҮЛЭГ  АКТИВ УДИРДЛАГЫН КОМПАНИЙН НЭХЭМЖЛЭЛИЙГ ХЯНАН ШИЙДВЭРЛЭХ ОНЦГОЙ АЖИЛЛАГАА |
|  | Хаан банк | Мөн төслийг дагаж Үл хөдлөх хөрөнгийн харилцааг зохицуулсан хуульд ганц нэмэлт, өөрчлөлт орохоор байна. 10 хоногийн дотор дуудлага худалдаа явуулна гэдэг бодит байдалтай нийцэхгүй байна. Хөрөнгө хураан авсаны дараа 10 хоног гэвэл илүү бодит зохицуулалт болно. | **Саналыг тусгасан.** | 37.1.Актив удирдлагын компани энэ хуулийн 36 дугаар зүйлд заасан онцгой ажиллагааны журмаар эцэслэн гарсан шүүхийн шийдвэрийг гардан авсан өдрөөс хойш ажлын 10 хоногийн дотор дуудлага худалдааг зохион байгуулна. |
|  | Төсөлд актив удирдлагын компанийн хувь нийлүүлсэн хөрөнгийн 80 хувь нь хувийн, 20 хувь нь төрийн хөрөнгө оруулалтаас бүрдэж байгаа боловч шийдвэр гаргалтад төрийн өмчийн оролцоо өндөр байна. Компанийн хуулийн зохицуулалтыг харахад засаглалын хувь нь тэнцвэргүй байна. Зарчмын хувьд буруу тогтолцоо гэж харагдаж байна. Төрийн оролцоо бага байвал зүгээр биш үү? |  |  |
|  | Банкны бусад авлагыг хэрхэн барагдуулах вэ? Активын хувьд барьцаа хөрөнгөө хязгаарлагдахгүйгээр банкны авлага гэх зэрэг бусад зүйлсийг хаана тусгах вэ? Чанаргүй банкны авлагаа яаж барагдуулах нь тодорхой бус байна. Үүнийг хаана оруулах вэ? |  |  |
|  | Худалдаа хөгжлийн банк | Чанаргүй зээлийг шилжүүлэх банкийг Монголбанк тодорхойлно гэж төсөлд заасан байна. Чанаргүй зээлийн шилжүүлэх банкинд чанаргүй активын түвшин өндөр байх гэсэн шаардлага тавих уу? |  |  |

---о0о---